มีเพศสัมพันธ์แบบแค่เอาเข้าไปแป้บเดียวไม่ถึง10วินาที แล้วก็เอาออกมาใส่ถุงยาง ตรงกับช่วงตกไข่แต่ไม่รู้ว่าใช่วันตกไข่มั้ย มีอาการเหมือนประจำเดือนจะมาแต่ยังไม่มา (รอบเดือนของเดือนที่แล้ว 31วัน แต่เดือนนี้ 33 วันแล้วประจำเดือนยังไม่มา ถ้าตรวจครรภ์ตอนนี้จะขึ้นมั้ยคะ)
สวัสดีค่ะ การสอดใส่อวัยวะเพศในช่วงแรก โดยที่ไม่ได้ใส่ถุงยางอนามัย หากยังไม่มีการหลั่งน้ำอสุจิเกิดขึ้น โอกาสที่จะตั้งครรภ์ก็ไม่มี ส่วนหลังจากนั้น หากได้ใส่ถุงยางอนามัย และมีเพศสัมพันธ์ต่อจนมีการหลั่งน้ำอสุจิเกิดขึ้น ก็จะมีโอกาสตั้งครรภ์ได้ประมาณ 2%-18%ดังนั้น หากเลยกำหนดวันที่ประจำเดือนจะมาไปแล้ว ก็ควรลองตรวจหาการตั้งครรภ์ดูค่ะ ซึ่งสามารถที่จะตรวจพบได้แล้ว หากมีการตั้งครรภ์จริงแต่หากตรวจไม่พบ การที่ประจำเดือนยังไม่มา ก็จะเกิดจากสาเหตุอื่นๆ เช่น มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว เป็นต้น